
ŠIAULIŲ MIESTO SAVIVALDYBĖS ŽEMĖS VALDYMO SKYRIUS





2024 m. birželio___ d.
Šiauliai


Sprendimo tikslas gauti Šiaulių miesto savivaldybės tarybos pritarimą perleisti P. A. G.  nuosavybės teise priklausančių 14/100 dalių pastato (unikalus Nr. 2993-9011-0010), 14/100 dalių kitų inžinerinių statinių (unikalus Nr. 2993-9011-0087), esančių suformuotame 0,1426 ha ploto valstybinės žemės sklype (unikalus Nr. 2901-0023-0387, kadastro Nr. 2901/0023:387) adresu Verdulių g. 25, Šiaulių mieste.
Nutraukti prieš terminą 2001 m. birželio 11 d. valstybinės žemės nuomos sutartį Nr. 29/01-0102, pasirašytą su P. A. G. dėl 0,0224 ha žemės sklypo dalies bendrai naudojamame 0,1426 ha ploto žemės sklype (kadastro Nr. 2901/0023:387), esančiame Verdulių g. 25, Šiaulių mieste, šalių susitarimu nuo šio sprendimo 1 punktu numatytos pastato ir kitų inžinerinių statinių dalių perleidimo sandorio įregistravimo VĮ Registrų centre dienos pagal Susitarimo dėl nuomos sutarties nutraukimo projekte numatytas sąlygas (pridedama).

Valstybinės žemės nuomą reglamentuoja Lietuvos Respublikos žemės įstatymas ir Kitos paskirties valstybinės žemės sklypų pardavimo ir nuomos taisyklės, patvirtintos Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“ (toliau – Taisyklės).
Taisyklių 2 punkte nurodyta, kad taisyklėmis privalo vadovautis Žemės įstatymo 11 straipsnio 1 dalies 3 punkte nurodytas subjektas, organizuodamas ir vykdydamas kitos paskirties valstybinės žemės sklypų pardavimo procedūras, ir 9 straipsnio 1 dalies 1, 2 ir 4 punktuose nurodyti subjektai, organizuodami ir vykdydami kitos paskirties valstybinės žemės sklypų (jų dalių) nuomos procedūras (toliau – valstybinės žemės nuomotojai). Kai valstybinės žemės sklypus patikėjimo teise valdo savivaldybė, sprendimus dėl valstybinės žemės nuomos sutarties sudarymo, pakeitimo, vienašališko sutarties nutraukimo prieš terminą nuomotojo iniciatyva, sutarties nutraukimo abipusiu šalių sutarimu, sutikimų įkeisti, perleisti valstybinės žemės nuomos teisę, subnuomoti valstybinės žemės sklypą ar jo dalį išdavimo priima Žemės įstatymo 9 straipsnio 1 dalies 1 punkte nurodytas valstybinės žemės nuomotojas – savivaldybės taryba.
Taisyklių 6 punkte nurodyta, kad teritorijų planavimo dokumentas ar žemės valdos projektas ir žemės sklypo planas su nustatytomis žemės sklypų ribų posūkio taškų ir riboženklių koordinatėmis valstybinėje koordinačių sistemoje rengiami asmens, pageidaujančio pirkti ar išsinuomoti kitos paskirties valstybinės žemės sklypą.

Nenumatoma.

Teigiamos pasekmės – priėmus sprendimą teigiamų pasekmių nenumatoma. 
Neigiamos pasekmės – priėmus sprendimą neigiamų pasekmių nenumatoma. 

Priėmus sprendimą, teisės aktai nekeičiami ir nepripažįstami negaliojančiais.

Sprendimui įgyvendinti priimti papildomų teisės aktų nereikia.

Sprendimo projekto įgyvendinimui papildomos lėšos nebus reikalingos. 

Antikorupcinio vertinimo pažyma nepridedama.
Sprendimo projektą parengė Šiaulių miesto savivaldybės administracijos Žemės valdymo skyrius. Tiesioginis rengėjas − skyriaus vyr. specialistė Deimantė Jurgelytė, tel. 8 41 509 585. 

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

Skyriaus vedėja			                                             Oksana Gruzdienė



